Diari Oficial de la Generalitat Valenciana


Sumari del DOGV 5796, del 01-07-2008 (2008/7408)

Informació pública sobre l'aprovació definitiva de l'addenda al Conveni subscrit amb la mercantil Rosa Casares Espacios, SA.
----------------------------------------------------------------------------------------------------------------------------

### Dades del document

Número de DOGV
:   5796

Data del DOGV
:   01-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7408


Data del document
:   12-06-2008

Organisme emissor
:   Ajuntament de Xirivella

Tipus de document
:   Informació Pública

Descriptors 

:   * Xirivella
    * administració local
    * pla d'urbanisme

Informació pública sobre l'aprovació definitiva de l'addenda al Conveni subscrit amb la mercantil Rosa Casares Espacios, SA. [2008/7408]  
El Ple de l'Ajuntament en sessió celebrada el dia 29 de maig de 2008, en relació amb l'aprovació definitiva de l'addenda al conveni subscrit amb la mercantil Ros Casares Espais, SA, va adoptar l'acord següent:  
«8.12. Dictamen sobre aprovació definitiva de l'addenda al conveni subscrit amb la mercantil Ros Casares Espais, SA. La Secretaria dóna compte del dictamen emés per la Comissió Informativa d'Urbanisme en sessió celebrada el dia 26 de maig de 2008, sobre aprovació definitiva de l'addenda al Conveni subscrit amb la mercantil Ros Casares Espais, SA.  
Vist els següents antecedents de fet  
1. Mitjançant un acord del Ple de l'Ajuntament adoptat, en sessió número 21, de data 28 d'octubre de 2002, va ser aprovat provisionalment, fins a l'aprovació definitiva per la Conselleria d'Obres Públiques, Urbanisme i Transports, la proposta de programa d'actuació integrada, pla de reforma interior i homologació d'un nou sector en el polígon industrial Vara de Quart (Xirivella-València) i projecte d'urbanització de la unitat d'execució única i la selecció com a agent urbanitzador de la mercantil Francisco Ros Casares València, SL.  
2. Mitjançant un acord de la Comissió Territorial d'Urbanisme de València, en sessió celebrada el 15 de maig de 2003, es va aprovar definitivament l'homologació modificativa amb el pla de reforma interior del nou sector Vara de Quart del Pla General d'Ordenació Urbana de Xirivella.  
3. El conveni regulador proposat per la mercantil Francisco Ros Casares València, SA, per a la programació de la unitat d'execució única del programa de reforma interior d'un nou sector en el polígon industrial Vara de Quart (València-Xirivella), en el que s'establien el marc de relacions i compromisos entre l'agent urbanitzador, l'administració i els propietaris del sòl va ser subscrit entre les parts intervinents el 3 de juny de 2004 i, posteriorment, ratificat pel Ple de l'Ajuntament en sessió realitzada el 24 de juny de 2004.  
4. El Ple Ajuntament, en sessió celebrada el dia 16 de novembre de 2006, acorda aprovar la cessió de la condició d'agent urbanitzador del programa d'actuació integrada abans esmentat a favor de la mercantil Ros Casares Espais, SA.  
5. L'objecte de l'addenda al Conveni presentada per la mercantil és, com assenyala esta, establir mesures addicionals de caràcter extraordinari al compromís complementari assumit per l'agent urbanitzador en el Conveni Regulador abans citat, com a millora de la seua proposta del programa d'actuació integrada de la unitat d'execució única del pla de reforma interior d'un nou sector en el polígon industrial Vara de Quart (València-Xirivella).  
6. El Ple de l'Ajuntament de data 27 de març de 2008 va acordar, entre altres coses, acceptar l'addenda al conveni presentat per la mercantil esmentada, i es va procedir a sotmetre a informació pública, per un termini de 15 dies, el text de l'addenda al conveni urbanístic, per mitjà de la inserció de l'anunci corresponent en el Diari Oficial de la Comunitat Valenciana i en un diari no oficial d'àmplia difusió en la localitat.  
7. L'esmentat acord va ser publicat en el Diari Oficial de la Comunitat Valenciana núm. 5.739, de 10 d'abril de 2008, en El Levante-EMV de data 14 d'abril, i en el tauler d'edictes de l'Ajuntament.   
8. El 24 d'abril de 2008, amb número de registre d'entrada 4162, Andrés Alonso Pons, en representació de l'Associació Amics de l'Urbanisme (ADADU) presenta escrit d'al·legacions, tal com s'acredita en el certificat expedit pel secretari general de l'Ajuntament de data 21 de maig de 2008.  
9. El 21 de maig de 2008, amb número de registre d'entrada 5261, Francisco Juan Ros García en nom i representació de la mercantil Ros Casares Espais, SA, com a condició d'agent urbanitzador del programa d'actuació integrada de la unitat d'execució única del pla de reforma interior d'un nou sector en el polígon industrial Vara de Quart (València-Xirivella) presenta escrit de contestació d'al·legacions presentades per ADADU.  
Atés els següents fonaments de dret  
Primer. La modificació de qualsevol pacte, condició o estipulació del conveni urbanístic requerix la concurrència de totes les parts intervinents en l'elaboració (Ajuntament i agent urbanitzador)  
Segon. En contestació a les al·legacions plantejades per Andrés Alonso Pons, en representació d'ADADU, els tècnics que subscriuen, fent seu l'escrit de contestació d'al·legacions presentat per Francisco Juan Ros García, en nom i representació de la mercantil Ros Casares Espais, SA, en el qual es manifesta que l'addenda al conveni ha sigut redactada i tramitada amb total transparència i de conformitat amb el que disposa la normativa supra referenciada, afigen les consideracions següents:  
L'addenda al conveni urbanístic proposta per l'agent urbanitzador no té un altre objecte que l'establiment de mesures addicionals al compromís complementari que va adquirir l'urbanitzador en aplicació de la possibilitat prevista en l'article 30.2 de la Llei Reguladora de l'Activitat Urbanística i l'objecte del qual era destinar l'import d'allò que s'ha acordat en este a la construcció d'una piscina en l'àmbit territorial pròxim al definit en el pla de reforma interior com a obra complementària de millora de les dotacions i equipament públic, és a dir, atenent a l'interés general de la població d'este municipi.  
Amb més motiu, la qüestió plantejada en el punt 4 per l'interessat és extemporània, i queden les raons de la selecció de l'agent urbanitzador recollides en l'informe jurídic de data 22 d'octubre de 2002 i en el contingut de les quals (que va quedar plasmat en l'acord del Ple, en sessió núm. 21, de data 28 d'octubre de 2002) els tècnics firmants es remeten.  
Respecte d'això, de la resta d'al·legacions plantejades per l'interessat no tenen sentit per falta de fonamentació d'estes, portant a col·lació, per a justificar el que en paraules seues és «falta de transparència», qüestions que en res guarden relació directa amb el fons i objecte de la present addenda al conveni ni incidixen o afecten l'aprovació d'esta.  
Atés el que establix la disposició transitòria primera de la Llei 16/2005, de 30 de desembre, de la Generalitat, Urbanística Valenciana, en relació amb la disposició transitòria huitena de la Llei 10/2004, de 9 de desembre, del Sòl No Urbanitzable.  
Vistos els informes jurídics obrants en l'expedient  
Obert el debat [?]  
Finalitzat el debat i sotmés a votació el dictamen de la Comissió, l'Ajuntament en ple, per majoria de 12 vots a favor dels grups PSOE-PSPV i EU-Els Verda i 9 vots d'abstenció del grup PP. Acorda:   
Primer. Desestimar les al·legacions presentades per Andrés Alonso Pons en representació de l'Associació Amics de l'Urbanisme (ADADU) en base i de conformitat amb les arguments esgrimits en l'informe jurídic conjunt evacuat pel secretari general i el cap dels Servicis Jurídics i en l'informe de l'agent urbanitzador (de la còpia del qual se'ls trasllada) i que es donen ací per reproduïts.  
Segon. Aprovar definitivament l'addenda al Conveni subscrit entre la mercantil interessada (actualment Ros Casares Espais, SA), en la seua qualitat d'agent urbanitzador, i l'Ajuntament de Xirivella de data 3 de juny de 2004 (ratificat pel Ple en sessió de data 24 de juny de 2004) presentada per la mateixa, en els termes en estes recollides.  
Tercer. Notificar als interessats en l'expedient, es procedirà a la publicació de l'anunci de l'acord aprovatori que tinga lloc en el Diari Oficial de la Comunitat Valenciana als efectes de l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».  
Xirivella, 12 de juny de 2008.- El regidor delegat: Joan Antoni Pérez i Domènech.